als_Latn dik_Latn sag_Latn
Çfarë është “Ice Bucket Challenge”?
Prej gati 2 javësh në Shtetet e Bashkuara të Amerikës ka nisur trendi i quajtur "Ice Bucket Challenge".
Kushdo që ndjek disa yje në Internet, veçanërisht në Facebook, Instagram apo Twitter, pa dyshim ka vënë re, më shumë ditët e fundit, një numër gjithnjë e në rritje të fotove, sidomos video, të njerëzve që përpiqen të hedhin në kokë një kovë plot me ujë dhe akull.
Nisi fillimisht në Shtetet e Bashkuara të Amerikës, për të bërë në pak kohë xhiron e botës, duke përfshirë edhe përsonazhe të famshëm të showbiz-it, ekranit, sportit, dhe e gjitha funksionon falë sistemit të "nominimit": Kush e realizon videon, duhet të nominojë një person tjetër, dhe ky i fundit një tjetër, e kështu me radhë. Brenda 24 orësh nga nominimi, personi ose duhet të realizojë hedhjen e kovës me ujë e akull në kokë ose duhet të dhurojë para në ndihmë të shoqatës, ose të dyja bashkë. Në një version të sfidës, ata që marrim pjesë, dhurojnë 10 dollarë. Nëse nuk marrin pjesë, duhet të japin 100 dollarë për bamirësi, që shkojnë tek ALS Association. Në një version pak më ndryshe, pjesëmarrësi sfidon dikë dhe atij i duhet të bëjë video ose të dhurojë 100 dollarët (shumica zgjedhin t'i bëjnë të dyja).
E gjithë kjo në emër të kujt?
Kjo iniciativë është një nismë e “ALS Association”, Shoqatës jo-fitimprurëse të Sklerozës Laterale Amiotrofike, sëmundje neurodegjenerative që prek qelizat nervore në tru dhe palcën kurrizore, e njohur ndryshe edhe si "sëmundja e Loi Gherig", për të sensibilizuar opinionin publik për këtë sëmundje të rrallë.
Fenomeni, mori jetë falë idesë së 29 vjeçarit Pete Frates, një ish-bejsbollist i Boston College, që u diagnostifikua me sëmundjen në fjalë dy vite më parë. Ai së bashku me familjen e tij morën përsipër që bota të njihte sëmundjen e rrallë, për të bërë gjithçka të mundshme për të ndihmuar kërkimet shkencore dhe gjetjen e një kure.
Rezultati:
Rezultati i kaloi pritshmëritë: janë të shumtë ata që i janë përgjigjur ftesës duke përfshirë edhe emra të njohur si: Ethel Kennedy, Justin Timberlake, Jennifer Lopez, Jessica Alba, Cristiano Ronaldo, Neymar, Lady Gaga, Mark Zuckerberg, Jimmy Fallon, etj.
Maratona e solidaritetit që po përfshin gjithnjë e më shumë njerëz, nuk ndalet, por vazhdon ashtu si çdo "stuhi" e mediave sociale. I nominuar ka qënë edhe presidenti amerikan Barack Obama, i nominuar nga 86 vjeçarja Ethel Kennedy, e veja e senatorit Robert Kennedy, por që deklaroi përmes zëdhënësit të tij se ai nuk do i bashkohet nismës drejtëpërsëdrejti, por do të dhurojë një shumë të madhe parash.
Që nga filimi i Ice Bucket Challenge, ASL Association ka përfituar 4 milion dollarë donacione, 4 herë më shumë se e njëjta periudhë e një viti më parë. "Nuk kemi parë kurrë diçka të tillë në historinë e sëmundjeve" pohoi Barbara Newhouse, Presidentja e Shoqatës, e cila që nga 28 korriku ka mirëpritur 70 mijë donatorë të rinj. "Njërëzit nuk e kanë ditur më parë se çfarë është ALS-ja e tani bëhen pjesë e sfidës për të gjetur mjekime dhe kura" shtoi ajo.
Deri më tani në hashtagun “ASLIceBucketChallenge” në Instagram gjen afërsisht 516 mijë video, numër që rritet thuajse çdo minutë nga postimet e njerëzve nga e gjithë bota. Kritikët, me gjithë përmasat që ka marrë kauza, e kanë konsideruar atë edhe si një formë përmes së cilit të rinjtë mund të përftojnë më shumë “like” dhe “comment” nëpër profilet e tyre.
Flori Mumajesi: I pari për Shqipërinë- Pranon sfidën e nipit.
Producenti i “Threedoots” Flor Mumajesi u pa dje të postonte në profilin e tij në Instagram një sërë videosh përmes së cilave tregonte se ai dhe miqtë e tij zgjodhën të jenë pjesë e kësaj fushatë sensibilizuese. “Ice Bucket Challenge: Një trend që po tërheq vëmëndjen në mbarë botën duke bërë të njohura ndërkombëtarisht kauza të rëndësishme për njerëzimin. Kësaj nisme i janë bashkangjitur personalitete nga politika, gazetaria, muzika e sporti. Edhe unë jam këtu për t’ju përgjigjur kësaj nisme për nominimin që mu bë nga nipi im Sebastian, duke marrë parasysh rëndësinë e kauzës që në çdo moment po rritet nëpërmjet postimeve në rrjetet sociale”- shkruan Flor Mumajesi në Instagram. Ai zgjodhi që videon t’a realizojnë në Sheshin Skëndërbej, duke rënë në sy edhe të kalimtarëve ose makinave që kalojnë aty.
Ashtu siç po ndodh në gjithë botën edhe Flori ka bërë nominimet e tij, për personat që fton t’i bashkohen atij dhe të realizojnë hedhjen e kovës me ujë e akull në kokë. “Unë nominoj të parin Kryeministrin e Shqipërisë meqënëse është sportiv, Edi Ramën, Lorik Canën, nga Kosova- Getoar Selimin dhe 2 miq të tjerë, Elvana Gjatën, Klajdi Harunin dhe Arian Çanin, pse jo”- shprehet Flori në videon e postuar dje.
Nuk dihet nëse Flori dhuroi para për të mbështetur nismën apo nëse personazhet e përmendur do t’i bashkohen sfidës; do të dhurojnë para në emër të kauzës apo ndoshta do zgjedhin të mos reagojnë fare. Kjo mbetet për tu parë! 24 orë kaluan.
Videoja e Florit:
Edhe Rita Ora është bërë pjesë e nismës:
als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn als_Latn